**ΕΡΩΤΗΜΑΤΟΛΟΓΙΟ ΥΠΟΨΗΦΙΟΥ ΓΙΑ ΥΙΟΘΕΣΙΑ**

**Παρακαλώ συμπληρώστε την φόρμα και στείλτε την στο: info@straysofsamos.org**

* Ονοματεπώνυμο :
* Τόπος Κατοικίας :
* Διεύθυνση μόνιμης κατοικίας (οδός, αριθμός, ΤΚ) :
* Ποιος ο τύπος της οικίας σας (μονοκατοικία με/χωρίς κήπο, διαμέρισμα με/χωρίς μπαλκόνι) ;
* Στο σπίτι μένετε με... (σύντροφο, γονείς, οικογένεια, μόνος/η) :
* Στο σπίτι όπου διαμένετε υπάρχουν παιδιά;
* Την παρούσα περίοδο υπάρχει άλλο κατοικίδιο στο σπίτι; Αν ναι θα θέλαμε να μας πείτε λίγα λόγια για αυτό (είδος, ηλικία, πόσο καιρό ζείτε μαζί κ.τ.λ.).
* Εργάζεστε ; Αν ναι θα θέλαμε να μας γράψετε την επαγγελματική σας ιδιότητά, τη φύση του επαγγέλματος σας όπως επίσης και το ωράριο της εργασίας σας.
* Ποια είναι η σχέση σας με τα ζώα; Είχατε ποτέ ξανά κατοικίδιο;

Ενδιαφέρομαι για (αρσενικό/θηλυκό, ηλικία, μέγεθος σκύλου ή αν έχετε επιλέξει ήδη κάποιο από τα σκυλάκια μας μπορείτε να μας γράψετε το όνομα του) :

Έχετε αποφασίσει ότι είναι καιρός να προσθέσετε ένα τετράποδο μέλος στην οικογένεια σας;

Είδατε στα μέσα δικτύωσης του καταφυγίου μας ένα από τα σκυλομουτράκια μας που σας ξετρέλανε;

Πριν πάρετε την μεγάλη απόφαση και ανοίξετε την αγκαλιά και το σπίτι σας, θα θέλαμε να σας αναφέρουμε κάποια σημαντικά ζητήματα σχετικά με την συμβίωση με ένα σκυλάκι από καταφύγιο. Πριν υιοθετήσει κάποιος ένα ζώο από καταφύγιο, θα πρέπει να είναι ενήμερος ότι μερικές φορές χρειάζεται πολύ χρόνος, υπομονή και κατανόηση για να αντιμετωπιστούν κάποιες «περίεργες» φοβίες, συμπεριφορές και αντιδράσεις που ίσως παρουσιάσει το ζώο.

**Αναλυτικότερα :**

* Ένα σκυλάκι από καταφύγιο δεν είναι πάντα εκπαιδευμένο να κάνει την ανάγκη του έξω, καθότι μπορεί για μεγάλο διάστημα να ζούσε ως αδέσποτο. Επομένως πρέπει να δείξετε υπομονή σε τυχόν «ατυχήματα» το πρώτο χρονικό διάστημα. Οι συχνές βόλτες μέσα στην ημέρα και η λεκτική επιβράβευση ή κάποια λιχουδιά κάθε φορά που καταφέρνει να λερώσει κατά τη διάρκεια της εξόδου σας θα βοηθήσει να κατακτήσει την σωστή συμπεριφορά και να μειώσει τα ατυχήματα στο σπίτι.
* Επίσης, πηγαίνοντας ένα σκυλάκι από καταφύγιο βόλτα, είναι πιθανόν να μην γνωρίζει πως πρέπει να φέρεται στην έξοδο αυτή ( να μην ξέρει πως να

περπατήσει με λουρί , να μην υπακούει σε βασικές εντολές , να φοβάται εξωτερικούς θορύβους ). Ακόμη, ίσως να είναι διστακτικό απέναντι σε άλλα σκυλιά που θα συναντήσετε κατά τη διάρκεια του περίπατου ή ανθρώπους που δεν γνωρίζει. Με απλές εντολές (μονολεκτικές ή μικρές φράσεις) που θα επαναλαμβάνετε συχνά, το ζωάκι σας θα αρχίσει να κατανοεί τι είναι αυτό που πρέπει ή αντίθετα δεν του επιτρέπεται να κάνει). Όλα θα βελτιώνονται μέρα με τη μέρα!

* Ένα σκυλάκι που ζούσε για μεγάλο διάστημα της ζωής του εστον δρόμο συνήθιζε να αναζητά την τροφή μόνο του στα απορρίμματα. Αν έζησε για αρκετό καιρό σε καταφύγιο, πιθανόν να συνήθιζε να διεκδικεί ή να τρώει λαίμαργα το φαγητό του από φόβο μην του το πάρουν τα άλλα ζώα. Για τον λόγο αυτό μπορεί το σκυλάκι που υιοθετήσατε, στο σπίτι να μην έχει την επιτρεπτή συμπεριφορά, να κρύβει φαγητό σε διάφορα σημεία ή/και να αρπάζει εκτεθειμένο φαγητό (από το τραπέζι ή από τον πάγκο της κουζίνας).
* Ένα σκυλάκι που θα μπει σε σπίτι, ενώ όλη του τη ζωή έμενε έξω, μπορεί να έχει μη αναμενόμενη συμπεριφορά σε σχέση με οικιακούς θορύβους (απορροφητήρας, ηλεκτρική σκούπα, πιστολάκι μαλλιών κ.ά.). Επίσης, είναι πιθανό να θέλει να περνάει περισσότερο χρόνο σε εξωτερικό από ότι σε εσωτερικό χώρο , διότι έχει συνηθίσει να ζει σε εξωτερικό περιβάλλον, εκδηλώνοντας την επιθυμία του αυτή με το να γρατζουνά συχνά την πόρτα ή την μπαλκονόπορτα.

Όπως γίνεται κατανοητό από τα παραπάνω, εάν υιοθετήσετε ένα σκυλάκι από καταφύγιο, μπορεί αρχικά να μην εμφανίζει την αναμενόμενη ή επιθυμητή συμπεριφορά, όπως επίσης να είναι διστακτικό και φοβισμένο με άλλα ζώα, με ανθρώπους, ακόμη και με εσάς! Όμως αν μπορέσετε να του αφιερώσετε τον χώρο και τον χρόνο που χρειάζεται, με υπομονή, ηρεμία και πολλή πολλή αγάπη, σταδιακά θα κερδίσετε την εμπιστοσύνη του άλλα ταυτόχρονα θα κερδίσετε και έναν παντοτινό σύντροφο που θα σας αποδεικνύει την πίστη, την αφοσίωση και την ειλικρινή του αγάπη του με κάθε ευκαιρία μέσα στην καθημερινότητα σας.